Этнаграфічны кут умоўна падзелены на дзве паловы – мужчынскую і жаночую. Мужчынская ўвабрала ў сябе прыстасаванні і прылады, якімі карысталіся мужчыны, а ў жаночай знаходзіцца печ, калаўрот і так неабходны ў тыя часы ткацкі станок, іншыя хатнія пажыткі. Дзіцячая калыска і ікона прыдаюць гэтаму куту нейкі рэалізм, ствараюць уражанне звычайнага сялянскага жылля.